Document ID: 31995R2469

ΚΑΝΟΝΙΣΜΟΣ (ΕΚ) αριθ. 2469/95 ΤΗΣ ΕΠΙΤΡΟΠΗΣ της 24ης Οκτωβρίου 1995 για τροποποίηση στον τομέα του βοείου κρέατος των κανονισμών (ΕΚ) αριθ. 1566/95 και (ΕΚ) αριθ. 1941/95
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2179/95 του Συμβουλίου της 8ης Αυγούστου 1995 για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες και για τροποποίηση του κανονισμού (ΕΚ) αριθ. 3379/94 για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το 1995 σχετικά με ορισμένα γεωργικά προϊόντα και με τη μπίρα, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 8,
Εκτιμώντας:
ότι, από τον κανονισμό (ΕΚ) αριθ. 2179/95 έχει προβλεφθεί η προσαρμογή ορισμένων παραχωρήσεων, ιδίως όσον αφορά τα ζωντανά ζώα στον τομέα του βοείου κρέατος, που προβλέπονται από τις ευρωπαϊκές συμφωνίες με τη Δημοκρατία της Ουγγαρίας, τη Δημοκρατία της Πολωνίας, τη Σλοβακική Δημοκρατία, την Τσεχική Δημοκρατία, τη Ρουμανία και τη Δημοκρατία της Βουλγαρίας 7 ότι, εντούτοις, η εφαρμογή των παραχωρήσεων αυτών έχει προβλεφθεί μόνο αφού οι εν λόγω χώρες λάβουν μέτρα συγκρισίμου αποτελέσματος 7 ότι οι ανωτέρω χώρες έχουν ήδη λάβει ή θα λάβουν το ταχύτερο δυνατόν τέτοια μέτρα 7 ότι πρέπει να προβλεφθούν οι τροποποιήσεις, με ισχύ από την 1η Ιουλίου 1995 έως και τις 31 Δεκεμβρίου 1995 των ακόλουθων κανονισμών:
- κανονισμός (ΕΚ) αριθ. 1566/95 της Επιτροπής της 30ής Ιουνίου 1995 για τον καθορισμό, για το δεύτερο εξάμηνο του 1995, μέτρων διαχείρισης σχετικά με τις εισαγωγές ορισμένων ζωντανών βοοειδών (2),
- κανονισμός (ΕΚ) αριθ. 1941/95 της Επιτροπής της 4ης Αυγούστου 1995 για το άνοιγμα, για το δεύτερο εξάμηνο 1995 και τον καθορισμό των λεπτομερειών εφαρμογής των δασμολογικών ποσοστώσεων ζωντανών βοοειδών, βάρους 160 έως 300 χιλιογράμμων καταγωγής και προέλευσης Δημοκρατίας της Πολωνίας, Δημοκρατίας της Ουγγαρίας, Τσεχικής Δημοκρατίας και Σλοβακικής Δημοκρατίας (3), όπως τροποποιήθηκε από τον κανονισμό (ΕΚ) αριθ. 2017/95 (4) 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1566/95 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
«Άρθρο 1 Εκτός από τις εισαγωγές στο πλαίσιο των κανονισμών (ΕΚ) αριθ. 1462/95 (*) και (ΕΚ) αριθ. 1941/95 (**) της Επιτροπής, οι εισαγωγές στην Κοινότητα ζωντανών βοοειδών που υπάγονται στους κωδικούς ΣΟ 0102 90 05, 0102 90 21, 0102 90 29, 0102 90 41 και 0102 90 49 και αναφέρονται στο άρθρο 1 παράγραφος 1 στοιχείο α) του κανονισμού (ΕΟΚ) αριθ. 805/68, καταγωγής τρίτων χωρών που αναφέρονται στο παράρτημα Ι, υπόκεινται στα μέτρα διαχείρισης που προβλέπονται στον παρόντα κανονισμό.
».
2. Στο άρθρο 2 παράγραφος 1 προστίθεται το ακόλουθο νέο εδάφιο:
«Για τα ζώα αυτά ο τελωνειακός δασμός κατ' αξία και τα ειδικά ποσά των τελωνειακών δασμών που έχουν καθοριστεί στο κοινό δασμολόγιο (ΚΔ) μειώνονται κατά 80 %.».
Άρθρο 2
Ο κανονισμός (ΕΚ) αριθ. 1941/95 τροποποιείται ως εξής:
1. Ο τίτλος του κανονισμού αντικαθίσταται από το ακόλουθο κείμενο:
«για το άνοιγμα, για το δεύτερο εξάμηνο 1995 και για τον καθορισμό των λεπτομερειών εφαρμογής για τις δασμολογικές ποσοστώσεις ζωντανών βοοειδών βάρους 160 έως 300 χιλιογράμμων, που κατάγονται από ορισμένες τρίτες χώρες».
2. Στο άρθρο 1 παράγραφος 1, οι όροι «Ρουμανίας, Βουλγαρίας, Εσθονίας, Λετονίας ή Λιθουανίας» προστίθενται μετά τους όρους «Τσεχικής Δημοκρατίας».
3. Το άρθρο 1 παράγραφος 2 αντικαθίσταται από το ακόλουθο κείμενο:
«2. Για τα ζώα αυτά ο τελωνειακός δασμός κατ' αξία και τα ειδικά ποσά των τελωνειακών δασμών που καθορίζονται στο κοινό δασμολόγιο (ΚΔ) μειώνονται κατά 80 %.».
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου έως τις 31 Δεκεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Οκτωβρίου 1995.

Labels: 3
15
18
6